ТАЛҒАТ ТЕМЕНОВ – ТЕАТР ДИРЕКТОРЫ
"ТАЛҒАТ ТЕМЕНОВ – ТЕАТР ДИРЕКТОРЫ" | "https://abai.kz/post/40070"
TITLE: ТАЛҒАТ ТЕМЕНОВ – ТЕАТР ДИРЕКТОРЫ
URL: https://abai.kz/post/40070
META: "ТАЛҒАТ ТЕМЕНОВ – ТЕАТР ДИРЕКТОРЫ" | "https://abai.kz/post/40070"
DATE: 30.09.2014
AUTHOR(s): Абай-Ақпарат
TOTAL WORDS: 112
TEXT: Қазақстанның халық әртісі, «Құрмет» орденінің иегері – Талғат Теменов Елордадағы Қалибек Қуанышбаев атындағы академиялық музыкалық қазақ драма театрының директоры болып тағайындалды. Талғат Досымғалиұлын театр ұжымына Мәдениет және спорт министрі Арыстанбек Мұхамедиұлы таныстырды. Теменов Талғат Досымғалиұлы – кинорежиссер, кинодраматург, Қазақстанның халық әртісі. Алматы мемлекеттік консерваториясының театр бөлімін және Мәскеудегі бұрынғы КСРО Мемлекеттік кино жанындағы жоғары режиссерлер мен сценарийшілер курсын С.А. Соловьевтің шеберханасы бойынша бітірген. «Адамдар арасындағы бөлтірік»,  «Махаббат бекеті», «Қызғыш құс», «Шаңырақ»  атты көркемфильмдердің режиссері. «Гүлнәз», «Ой жасын» повестері мен әңгімелерінің авторы. Үнемі шығармашылық ізденістерімен көзге түсіп жүретін мәдениет саласының қайраткері, дарынды режиссер, драматург, жазушы Талғат Досымғалиұлын жаңа қызметімен құттықтай отырып, Қуанышбаев атындағы театр ұжымының сахна әлемінде саңлақ атана берулеріне тілектестігімізді білдіреміз. Abai.kz
